Aalemalichetz iqʼeqx veteʼ,
tul motx bʼen vet kuʼ inqʼa xaol tziʼ u mam aʼ Galileea,
inqʼa nikich itxhus tibʼ kʼatz Jesuus.
Tul motx pal vet ok tuul val u vaarko.
Tan aʼaqich isaʼ ipal paʼl jala el u mam aʼ.
Tan aʼ,
u tenam Kapernauum,
kʼaqichaq taʼn.
Qʼeqxetz veteʼ,
tul yeʼnaqich uloq Jesuus s-xoʼl.
Yaʼne ul vet val u mam kaqiqʼ viʼ u mam aʼ.
Tul tira nikich teyu tibʼ u aʼ taʼn.
Kamal oʼvaʼl,
atz maq vajqil kiloometro maʼtich ixajtoʼk u vaarko viʼ u mam aʼ,
tul ajtxh motx til vet inqʼa nikich itxhus tibʼ kʼatz Jesuus uvaʼ sebʼtich ixaon ok Jesuus viʼ u mam aʼ.
Tul aqʼbʼ vet kʼatz u vaarko.
Tul yekichaq motx samun veteʼ.
Yaʼne ech tal Jesuus s-eche:
—Yeʼ kuxh xoʼv ex,
tan ine,
—xeʼt Jesuus.
Taʼnetzxh okaʼp Jesuus tuul u vaarko,
tul yekichxh motx chiibʼ vet inqʼa nikich itxhus tibʼ s-kʼatza.
Tul nal kuxh taqʼbʼ vet Jesuus tuchʼ inqʼa nikich itxhus tibʼ s-kʼatza tu atibʼal tal uvaʼ kʼaqichaq taʼn.